位於元朗戲院對面，門面不太大的一間小店。選擇都算多，點了個秘製啤酒肉醬熱狗，本身對這熱狗期望不大，因為好多聲稱啤酒嘅嘢食都冇乜啤酒味，但食落個熱狗嘅時候發現有濃郁嘅啤酒味實在有點驚喜。芝士同肉醬嘅比例都好好，唔會話太多芝士或者太多肉醬。另外跟餐點了黑松露醬薯條，隔住個外賣袋都聞到濃濃嘅黑松露味但食落嘅時候覺得黑松露醬同沙律嘅比例差少少。黑松露味略為遜色但整體都非常好味。喺元朗來講都算係超班嘅間小食店，絕對會再光顧！